
JUDEŢUL CĂLĂRAŞI      




         

                                                                                                                                  

CONSILIUL JUDEŢEAN CĂLĂRAŞI                                                               
HOTĂRÂRE

privind desemnarea reprezentanţilor Consiliului Judeţean Călăraşi 

în cadrul Comisiei de negociere a preţului în vederea cumpărarii imobilului 

situat în Municipiul Călăraşi, str. Bucureşti, nr. 398H, Bloc A4 IMC
           Consiliul Judeţean Călăraşi, întrunit în şedinţa ordinară din 30.07.2026,

           Având în vedere:

        - raportul Direcţiei Economice, înregistrat sub nr. 11794 din 15.07.2026;
             - avizul Comisiei de Studii, Prognoze Economico - Sociale, Buget - Finanţe şi Administrarea Domeniului Public şi Privat al Judeţului;
             - adresa Societăţii PREFAB S.A., nr. 3225 din 06.07.2026, înregistrată la Consiliul Judeţean Călăraşi sub nr. 11333 din 07.07.2026;


        - prevederile art. 863 lit. d) şi art. 1.650 alin. (1) din Codul civil, adoptat prin Legea nr. 287/2009, republicat, cu modificările și completările ulterioare;  

             - prevederile art. 75 alin. (1) lit. b), art. 87 alin. (5), art. 131, art. 285 lit. a), c) şi art. 286 alin. (3) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare; 

            În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:

       Art. 1. – Se aprobă desemnarea domnilor Dragu Nicolae, Olteanu Dan şi Năstase Daniel, consilieri judeţeni, pentru a face parte din cadrul Comisiei de negociere a preţului în vederea cumpărarii imobilului situat în Municipiul Călăraşi, str. Bucureşti, nr. 398H, Bloc A4 IMC. 

           Art. 2. – Președintele Consiliului Județean Călărași va emite Dispoziţia privind constituirea Comisiei de negociere a preţului în vederea cumpărarii imobilului situat în Municipiul Călăraşi, str. Bucureşti, nr. 398H, Bloc A4 IMC care va include, pe lângă consilierii judeţeni desemnaţi şi reprezentanţi ai Președintelui Consiliului Județean Călărași. 
           Art. 3. – Direcţia Economică va duce la îndeplinire prezenta hotărâre. 
           Secretarul General al Judeţului, prin Compartimentul Cancelarie Consiliu şi Editare Monitor Oficial, va comunica prezenta hotărâre cu caracter individual: Prefectului Judeţului Călăraşi, Preşedintelui Consiliului Judeţean Călăraşi, Direcţiei Economice, Compartimentului Patrimoniu şi persoanelor desemnate potrivit prevederilor articolului 1.  
  PREŞEDINTE,                                                                           

ec. Vasile ILIUŢĂ



                                          CONTRASEMNEAZĂ,               

                                                                                            SecretarUL GENERAL AL JUDEŢULUI,

                                                                                                            Anca-Mirela ȘTEFĂNESCU
Nr. 170                                                                                               

Adoptată la Călăraşi,
Astăzi  30.07.2026, 
Redactată de CONSILIER, 

ec. Cristina DUMITRACHE, în 7 exemplare.
